2016ء شمالی کوریا کا جوہری تجربہ

6 جنوری 2016ء کو دن 10:00:01 یو ٹی سی+08:30 کو شمالی کوریا نے کلجو کاؤنٹی میں کلجو شہر کے تقریباً 50 کلومیٹر (30 میل) شمال مغرب میں واقع پنجی ری جوہری تجربات کے مقام پر پہلا ہائيڈروجن جوہری بم کا زیر زمین جوہری تجربہ کیا۔

امریکی ارضیاتی سروس نے 5.1 شدت کا زلزلہ محفوظ کیا اور چینی زلزلہ نیٹ ورکس مرکز نے، 4.9 شدت کا زلزلہ محفوظ کیا۔

 شمالی کوریا کا دعوی 
شمالی کوریا نے دعوی کیا کہ، اس کا یہ تجربہ مکمل کامیاب رہا، اور امریکا کے خلاف اپنے دفاع کے لیے یہ اہم پیشرفت ہے۔

کوریا سینٹرل ٹیلی ویژن (کے سی ٹی وی)، جو شمالی کوریا کا سرکاری ٹی وی چینل کا کہنا ہے کہ ملک میں پہلی مرتبہ ہائیڈروجن بم کا کامیاب تجربہ کیا گیا ہے۔

 ہائیڈروجن بم دعوے کے پر شکوک و شبہات 
جوہری امور کے ماہرین نے شمالی کوریا کے دعوے پر شکوک و شبہات کا اظہار کرتے ہوئے سوالات اٹھائے ہیں کہ آیا دھماکا واقعی میں اتنا شدید تھا جو ہائیڈروجن بم کے نتیجے میں ہو سکتا ہے۔ امریکی تھنک ٹینک رانڈ کارپویشن کے اہلکار بروس بینٹ نے بھی شمالی کوریا کے دعوے پر شکوک کا اظہار کیا ہے۔ ان کا کہنا ہے کہ ’شمالی کوریا نے جس کا دعویٰ کیا ہے اس میں دھماکا موجودہ شدت سے دس گنا بڑا ہونا چاہیے تھا۔ یا تو کم ینگ ان جھوٹ بول رہے ہیں کہ انھوں نے ہائیڈروجن بم کا تجربہ کیا ہے۔ شاید انھوں نے صرف فشن فیول والے ذرہ بہتر ہتھیار کا استعمال کیا یا پھر ہائیڈروجن کا مختصر حصہ استعمال کیا ہے اور تجربے میں ہائیڈروجن کا حصہ کام نہیں کر سکا۔ جنوبی کوریا کے ایک سیاست لی چیول وؤ کے مطابق انھیں ملک کی خفیہ ایجنسی نے بتایا ہے کہ یہ دھماکا ’ممکنہ طور پ رہائیڈروجن پھٹنے کی سطح‘ تک نہیں پہنچ سکا۔

 عالمی رد عمل 
عالمی سطح پر اس تجربہ کے فوری بعد ہی شدید رد عمل دیکھنے میں آیا۔ جاپان، جنوبی کوریا، چین، امریکا، روس، اقوام متحدہ اور یورپی یونین نے اپنے اپنے بیان جاری کیے۔ امریکا اور اس کے اتحادیوں نے مشترکہ کارروائی کرنے کا فیصلہ کیا۔ جس مین شمالی کوریا پر مزید سخت پابندیاں لگانے کا مطالبہ کیا گيا۔

 حوالہ جات 

زمرہ:افواج شمالی کوریا
زمرہ:جوہری پھیلاؤ
زمرہ:جوہری ہتھیاروں کی حکمت عملی
زمرہ:زیر زمین جوہری ہتھیاروں کے تجربات
زمرہ:شمالی کوریا کا جوہری منصوبہ
زمرہ:شمالی کوریا کے جوہری ہتھیاروں کے تجربات
زمرہ:شمالی کوریا کے عسکری آلات
زمرہ:شمالی کوریا میں 2016ء
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:نویاتی تاریخ
زمرہ:جنوری 2016ء کی سرگرمیاں